Fotobehang The Princesses Castles Knights And Fairies - Fotobehang
Breedte Max 907 cmHoogte Max 573 cm Houd de volledige afbeelding
The princesses - castles - knights and fairies Fotobehang KYK: ‘Wow!’ sê Simon Cowell oor SA koor | Netwerk24
19 Julie 2019 13:46
Nadat hulle in Junie op almal se lippe was ná hul oudisie op die Amerikaanse talentsoekkompetisie America’s Got Talent (AGT), het die Ndlovu-jeugkoor die AGT-verhoog weer bestyg – en ’n plek in die kompetisie se kwarteindronde losgesing.
Die Ndlovu-jeugkoor is verheug nadat hulle tot die kwarteindronde van America’s Got Talent deurgedring het. Foto: Twitter
Die koor van Limpopo het teen 17 ander kunstenaars en groepe in die top-36 meegeding om die sewe plekke in die kwarteindronde te bepaal. Hulle het dit met vlieënde vaandels vermag met ’n vertolking van die Colombiaanse sanger Shakira se liedjie “Waka Waka (It's Time for Africa)”, wat die amptelike liedjie van die Wêreldbekersokkertoernooi in Suid-Afrika in 2010 was.
“Ons sien nie kore soos julle nie,” het die AGT-beoordelaar en danser Julianne Hough kort ná hul optrede gesê. “Julle dans, julle sing, julle vul mekaar aan. Wat julle verteenwoordig, is eenheid en gemeenskaplikheid. Pragtig!”
Die countrysanger Brad Paisley, ook ’n beoordelaar, was self oorbluf.
“Ek het nog altyd gedink kuns en musiek is die grootste ambassadeurs vir enige plek, enige land. Julle is ongelooflik. Dit is mooi, dit is moeiteloos. Fantasties!”
Die aktrise Gabrielle Union het gesê: “Jul stemme, almal saam, jul energie, alles wat julle verteenwoordig, is pure magic! Goeie werk.”
Maar dit was Simon Cowell wat die grootste kompliment vir die koor gehad het. “Wow, wow, wow! Ek is gek daaroor om julle te sien optree. Ek weet nie wat dit is nie. As ek dit in ’n bottel kon sit, sou ek dit elke dag drink. Ek dink dit werk. Ek dink mense wil hê julle moet goed doen… Ek dink nie julle kon meer gedoen het nie. Welgedaan!”
Die koor sal na verwagting eers weer in Augustus op die program te sien wees.
Hul oudisie is die afgelope drie weke reeds meer as 5,7 miljoen keer op YouTube gekyk.
Meer oor: Simon Cowell | Koor | Musiek | Televisie | America's Got Talent | Ndlovu-Jeugkoor